Priyanka Chopra 40 yoshda: Bollivud yulduzi haqida 15 ta qiziqarli fakt (foto)

Betakror sharqona go‘zallikka ega bo‘lgan Bollivud va Gollivud yulduzining 2022-yil 18-iyul kuni 40 yoshga to‘lishi munosabati bilan “Lisa.ru” nashri uning ijod yo‘li, hayotdagi qiyinchiliklar va yo‘qotishlar, shuningdek, muhabbati haqida so‘z yuritdi.
“Ko‘chmanchi oila”

Priyanka Hindistonning Jamshedpur shahrida shifokorlar — Ashok va Madxu oilasida tug‘ilgan. Aktrisaning ota-onasi harbiy sohada xizmat qilgan, shuning uchun ular tez-tez shahardan shaharga ko‘chib o‘tgan.
Shifoxonadagi faoliyat

Priyankaning o‘zi ham ota-onasi bilan birga ishlagan: u shifokorlarning turli xil topshiriqlarni bajargan va qarindoshlari ishlaydigan kasalxonada bemorlarga yordam bergan.
Amerikadagi hayot

Chopra katta bo‘lgach, otasi-onasi uni yaxshi ta’lim olishi uchun Amerikadagi qarindoshlarinikiga o‘qish uchun yuborgan.
Maktabdagi ta’qib

Biroq Amerika maktabida o‘qish unchalik oson emasdi, chunki uning sinfdoshlari Priyankaning tashqi ko‘rinishini masxara qilgan va u bilan tez-tez janjallashgan. Bo‘lajak aktrisa yaxshi o‘qidi, chunki tirishqoq talaba edi, lekin unga doim hammaga o‘xshamasligini eslatib turishardi.

Maktabni tugatgach, Priyanka Hindistonga ota-onasinikiga qaytdi. Garchi dastlab u Amerikada o‘qishni davom ettirishni rejalashtirgan bo‘lsa ham. “Men hammani yuragimga yaqin olganman. Oxir-oqibat uni yopdim. Uzoq yurdim va shuni o‘yladim: Menga qaramang. Men ko‘rinmas odam bo‘lishni xohlayman. Shu sababli, o‘z-o‘zimni baholash darajasi juda ham tushib ketdi”, — deydi aktrisa.
Ota-onadan yordam

Ashok va Madxu har doim qizini eng faol va go‘zal qiz deb bilgan. U 18 yoshga to‘lganda suratini yashirincha 2000-yilda bo‘lib “Hindiston go‘zali” tanloviga topshirdi. Chopra esa ishtirok etish taklifini olganida juda hayratda qolgan.
Dunyo go‘zali

Qiz nafaqat o‘z vatanidagi tanlovda g‘olib chiqishga, balki “Dunyo go‘zali”da birinchi bo‘lishga muvaffaq bo‘ldi. Aytgancha, ayni paytda uning hamyurti Lara Datta “Koinot go‘zali” tanlovida tojni qo‘lga kiritdi.
Muvaffaqiyat

Nufuzli tanlovda g‘olib bo‘lgach, Chopra ham yurtida, ham xorijda mashhur bo‘ldi. U faoliyatini modellikdan boshladi, yirik reklama agentliklari u bilan hamkorlik qildi va uning suratlari jurnallar sahifalarini bezatdi.
Bollivud

Oradan ikki yil o‘tgach, Priyanka filmlarda rol o‘ynay boshladi. U darhol Bollivuddagi eng yaxshi va iste’dodli aktrisalardan biri sifatida e’tirof etildi. Shuningdek, nufuzli mukofotlarga sazovor bo‘ldi va eng yaxshi rejissorlar bilan ishladi, uni oldinda hali butun dunyo tan olishi kutilmoqda.
Gollivuddagi faoliyat

2015-yilda aktrisaga “Quantiko” teleserialida FQB agenti sifatida rol o‘ynash taklif qilindi, bu uning ijodida muhim loyihaga aylandi. Aytgancha, Chopra Gollivud loyihasida bosh rollardan birini ijro etgan Janubiy Osiyoning birinchi vakili bo‘ldi.
Xonanda

Priyanka nafaqat filmlarda rol o‘ynaydi, balki musiqiy karyerasini ham qurgan. Uning taronalari bir necha bor Amerika chartlarida yuqori pog‘onalarni egallagan. Tinglovchilar qo‘shiqchining ayniqsa, Pitbull bilan birga kuylagan “Exotic” kompozitsiyasini yuqori baholadi.
Aktrisaning raqiblari

Hindistonda aktrisaning ko‘plab hamkasblar, shu jumladan turmush qurganlar bilan ishqiy munosabatlari haqida yozishgan. Bu narsa shu darajaga yetdiki, ko‘plab ayollar taniqli erlariga ajrashish bilan tahdid qilib, loyihalarda Priyanka bilan rol ijro etishni taqiqlashdi.
Shundan keyin ham Priyanka “Don-2” filmida suratga tushgan Shohrux Xon bilan iliq munosabatda bo‘lgan. Aktyor, garchi rafiqasi Chopra bilan muloqot qilishni taqiqlaganiga qaramay, unga hurmat ko‘rsatgan.
Ikki karra to‘y

Odamlar nima demasin, aktrisa o‘z baxtini Amerikadan topdi: 2018-yilda u aktrisadan 11 yosh kichik bo‘lgan Nik Jonas bilan uchrashishni boshladi. Va o‘sha yilning oxirida juftlik bir oilaga aylandi. Qizig‘i shundaki, ular to‘yini ikki marta nishonladi: biri Priyankaning vatanida barcha hind urf-odatlariga ko‘ra bo‘lib o‘tdi, ikkinchisi — Amerikada nasroniylar an’anasiga muvofiq.
Nikoh uzuk bahosi

Nik sevgilisi Priyanka uchun Tiffany & Co kompaniyasidan nikoh uzugini sotib olishga qaror qildi. Xonanda bo‘lajak rafiqasiga sovg‘a sotib olishga kelganida, butik maxsus xizmatlar uchun yopilgan edi. Aytgancha, uzuk unga 200 ming dollarga tushgan.
Uzoq kutilgan farzand

2022-yil yanvar oyida Priyanka va Nikning qizi tug‘ildi. U surrogat ona yordami bilan dunyoga kelgan.
Otasining sharafiga tatuirovka

Chopra otasini juda yaxshi ko‘rardi, uni hayotidagi eng kerakli odam deb bilardi. Afsuski, Ashok bir necha yil oldin vafot etdi. Aktrisa uni xotirlab, bilagiga bir paytlar dadasi yozgan “Daddy’s little girl” so‘zlarini yozdirdi.